el en el el en en el el el el el el el el el el en fr el en el el el el en ca el el el el el el el el en el es en es el es el es en el el el el el el el el el el el el el el el el el el el el el el en en fr en el
Πάνω από τα επίπεδα του 2019 η επιβατική κίνηση στο οκτάμηνο Ιαν. – Αυγ. στα 14 αεροδρόμια της Fraport – Μύκονος Ειδήσεις | Μύκονος Ενημέρωση | Νέα Μυκόνου | Xplore Mykonos News
Χάρη στις υψηλές επιδόσεις που σημείωσαν τον Αύγουστο προορισμοί όπως τα Χανιά, η Κέρκυρα, η Μύκονος, η Σαντορίνη και η Σκιάθος.
Σε επίπεδα υψηλότερα από αυτά του 2019 ανήλθε η επιβατική κίνηση στα 14 ελληνικά αεροδρόμια που εκμεταλλεύεται η γερμανική Fraport. Η υπέρβαση αφορά το σύνολο των επιβατών που διακινήθηκαν, καθώς ορισμένα αεροδρόμια υπεραπέδωσαν – ιδιαίτερα αυτά στα δημοφιλή νησιά – ενώ άλλα παρέμειναν σε επίπεδα χαμηλότερα από αυτά του 2019.
Με βάση τα στοιχεία των αεροδρομίων, ο συνολικός αριθμός των διακινηθέντων επιβατών στα 14 αεροδρόμια σημείωσε άνοδο 2,2% το διάστημα Ιανουαρίου-Αυγούστου 2022 σε σχέση με το αντίστοιχο οκτάμηνο του 2019, όταν είχαν διακινηθεί 21,7 εκατ. επιβάτες
Η διεθνής επιβατική κίνηση στο οκτάμηνο ξεπέρασε τα επίπεδα προ πανδημίας κατά 6,4% ενώ η κίνηση εσωτερικού υστέρησε 12,7% σε σχέση με το 2019. Η Καβάλα (-20,6%), η Θεσσαλονίκη (-16,6%), η Μυτιλήνη (-13,7%) και η Σάμος (-5,7%) ήταν οι 4 προορισμοί που έκλεισαν με αρνητικό πρόσημο το διάστημα Ιανουαρίου-Αυγούστου έναντι του 2019.
Σε μηνιαία βάση τον Αύγουστο διατηρήθηκε ο ρυθμός των δύο προηγούμενων μηνών, του Ιουνίου και του Ιουλίου, σημειώνοντας αύξηση 9,4% συγκριτικά με το 2019, με τη διεθνή κίνηση να ξεπερνά τα προ πανδημίας νούμερα 12,1% με 5,2 εκατ. επιβάτες, αλλά την εσωτερική κίνηση να υπολείπεται 5,7% (784 χιλιάδες επιβάτες) από τα επίπεδα του Αυγούστου του 2019..
Αυξημένος τόσο σε μηνιαία βάση (14,7%), όσο και σε επίπεδο 8μήνου (10,1%) ήταν ο αριθμός των διεθνών πτήσεων γεγονός που επιβεβαιώνει την ισχυρή ζήτηση της Ελλάδας ως προορισμού και τη βούληση των αεροπορικών εταιρειών να ενισχύσουν το μερίδιό τους διευρύνοντας το δίκτυό τους.
Υψηλές επιδόσεις, με διψήφιο ποσοστό ανόδου σε σχέση με το 2019, σημείωσαν τον Αύγουστο προορισμοί όπως τα Χανιά (16,9%), η Κέρκυρα (20,2%), η Μύκονος (13,7%), η Σαντορίνη (39,8%) και η Σκιάθος (18,4%), ενώ και το αεροδρόμιο του Ακτίου ενισχύθηκε σημαντικά με αύξηση 22,9%.
Μονοψήφια άνοδο κατέγραψαν τα αεροδρόμια της Κεφαλονιάς (9,7%), της Ζακύνθου (7,3%), της Ρόδου (5,1%), της Κω (2,9%) και της Σάμου με οριακή άνοδο 0,2%. Στον αντίποδα, με μείον ολοκληρώθηκε ο Αύγουστος για το αεροδρόμιο «Μακεδονία» στη Θεσσαλονίκη (-8,3%), την Καβάλα (-10,7%) και τη Μυτιλήνη (-10,9%).
Ακολουθήστε μας στα social media του XploreMykonosNews.gr
Κάντε εγγραφή και στο κανάλι μας στο YouTube
Ακολουθήστε μας και στο Νο1 lifestyle & travelling περιοδικό της Μυκόνου XploreMykonosMagazine.com
Μύκονος: Συναγερμός στο αεροδρόμιο έπειτα από διαρροή καυσίμων σε αεροσκάφος
Κυκλοφοριακές ρυθμίσεις λόγω Διεθνούς Ημιμαραθώνιου την Κυριακή 2/10
Πέθανε ο Ζάχος Χατζηφωτίου – Υπήρξε μεγάλος λάτρης της Μυκόνου
Ξεφυλλίζοντας το βιβλίο «Κυκλαδικός Πολιτισμός και Γαστρονομία»
Δύο νέα ξενοδοχεία ανοίγει το Radisson Hotel Group στην Ελλάδα
Πατήστε για κοινοποίηση στο Facebook(Ανοίγει σε νέο παράθυρο)
Κλικ για κοινοποίηση στο Twitter(Ανοίγει σε νέο παράθυρο)
Πατήστε για να μοιραστείτε στο WhatsApp(Ανοίγει σε νέο παράθυρο)
Κλικ για κοινοποίηση στο LinkedIn(Ανοίγει σε νέο παράθυρο)
Κλικ για κοινοποίηση στο Pinterest(Ανοίγει σε νέο παράθυρο)
Πατήστε για να μοιραστείτε στο Telegram(Ανοίγει σε νέο παράθυρο)
Κλικ για κοινοποίηση στο Reddit(Ανοίγει σε νέο παράθυρο)
Tags: FRAPORT, NEWS CYCLADES, NEWS GREECE, NEWS MYKONOS, XPLOREMYKONOSNEWS.GR, ΑΕΡΟΔΡΟΜΙΑ, ΕΙΔΗΣΕΙΣ, ΕΙΔΗΣΕΙΣ ΕΛΛΑΔΑ, ΕΙΔΗΣΕΙΣ ΜΥΚΟΝΟΣ, ΕΙΔΗΣΕΙΣ ΜΥΚΟΝΟΥ, ΕΝΗΜΕΡΩΣΗ ΕΛΛΑΔΑ, ΕΝΗΜΕΡΩΣΗ ΚΥΚΛΑΔΕΣ, ΕΝΗΜΕΡΩΣΗ ΜΥΚΟΝΟΣ, ΕΠΙΒΑΤΙΚΗ ΚΙΝΗΣΗ, ΚΥΚΛΑΔΕΣ ΕΙΔΗΣΕΙΣ, ΚΥΚΛΑΔΕΣ ΕΝΗΜΕΡΩΣΗ, ΚΥΚΛΑΔΕΣ ΝΕΑ, ΜΥΚΟΝΟΣ ΕΙΔΗΣΕΙΣ, ΜΥΚΟΝΟΣ ΕΝΗΜΕΡΩΣΗ, ΝΕΑ ΜΥΚΟΝΟΥ, ΤΑ ΝΕΑ ΤΗΣ ΜΥΚΟΝΟΥ
Πάνος Δάβαρης: Κατακυρώθηκε η βίλα του στη Μύκονο για €2.323.400 – Νέος πλειστηριασμός για εκτάσεις στη Μάνδρα (pics)